PolyAgent/wiki_georgian_en_parallel_20231101 huggingface dataset:
მცველი

მცველი — აკირა კუროსავას ფილმი იაპონელი სამურაის შესახებ, რომელიც გადაწყვეტს, ჩაერთოს პატარა ქალაქში მიმდინარე ორი დამნაშავის ბრძოლაში. 1964 წელს გამოვიდა მისი არაოფიციალური გადამუშავებული ვერსია „ერთი მუჭა დოლარისთვის“ — ვესტერნი, რომელიც გადაიღო სერჟიო ლეონემ.
რესურსები ინტერნეტში
მცველი იაპონური კინოს მონაცემთა ბაზაში
ალექსანდერ სესინსკეს ესსე Criterion Collection-ზე
A Comparison of Yojimbo, A Fistful of Dollars and Last Man Standing (ინგლისური)
იაპონური ფილმები
იაპონურენოვანი ფილმები
აკირა კუროსავას ფილმები
1961 წლის ფილმები
შავ-თეთრი ფილმები
მუხროვანი (საგარეჯოს მუნიციპალიტეტი)

მუხროვანი (საგარეჯოს მუნიციპალიტეტი)
მუხროვანი — სოფელი საქართველოში, საგარეჯოს მუნიციპალიტეტში (უჯარმის თემი), გარე კახეთში. მდებარეობს მდინარე ივრის მარჯვენა ნაპირზე.
ისტორია
ისტორიულ წყაროებში მუხროვანი მოხსენიებულია მუხრანის სახელწოდებით.
მუხროვანში 1842 წლიდან 1866 წლამდე, დაბანაკებული იყო კავკასიის გრენადერთა საარტელერიო ბრიგადის №1 სარეზერვო ბატარეა, რომელშიც 1852-1853 წლებში მსახურობდა ცნობილი რუსი კლასიკოსი ლევ ნიკოლოზის ძე ტოლსტოი.
ლიტერატურა
სქოლიო
საგარეჯოს მუნიციპალიტეტის სოფლები
ბერეჟანის რაიონი

ბერეჟანის რაიონი — რაიონი უკრაინაში, ტერნოპილის ოლქში. მისი ფართობია 661 კმ². 2016 წლის აღწერის მონაცემებით რაიონის მოსახლეობა 20 722 ადამიანს შეადგენდა, ხოლო სიმჭიდროვე 31,35 კაცს კმ²-ზე. ბერეჟანის რაიონის ადმინისტრაციული ცენტრია ქალაქი ბერეჟანი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ტერნოპილის ოლქის რაიონები
Gevorg Davtyan

Gevorg Davtyan (born January 4, 1983, in Leninakan, Armenian SSR) is an Armenian weightlifter. Davtyan received the Master of Sport of Armenia, International Class title in 2001, Best Sportsman of Armenia award in 2007, and Honored Master of Sport of Armenia title in 2009. He is 165 cm tall.
Biography
Gevorg Davtyan started weightlifting in 1994 under the honored coach of Armenia, Vahan Bichakhchyan. Four years later, he won the Junior European Championship. Davtyan repeated this success a year later. He also won a gold medal at the 2001 Junior World Championship. After that, Davtyan began to compete in adult competitions.
Davtyan became a consecutive two-time European Champion at the 2006 European Weightlifting Championships and 2007 European Weightlifting Championships. He won the gold medal in the 77 kg category.
He won the silver medal in the 77 kg category at the 2007 World Weightlifting Championships.
Davtyan became an Olympic bronze medalist in the 77 kg category at the 2008 Summer Olympics with a total of 360 kg. At a press conference afterward for the division medalists, Davtyan announced "I want to offer my medal to Anatoly Khrapaty's memory who died some day ago. The Olympic champion was one of my former coaches."
Following an unsuccessful proformence at the 2010 World Weightlifting Championships, Davtyan left the Armenian national weightlifting team.
References
External links
Gevorg Davtyan at Lift Up
1983 births
Living people
Sportspeople from Gyumri
Armenian male weightlifters
Olympic weightlifters for Armenia
Weightlifters at the 2008 Summer Olympics
Olympic bronze medalists for Armenia
Olympic medalists in weightlifting
Medalists at the 2008 Summer Olympics
European Weightlifting Championships medalists
World Weightlifting Championships medalists
Ethnic Armenian sportspeople
ფორტალეზა-დი-მინასი

ფორტალეზა-დი-მინასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 856 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პასუსის შემადგენლობაში.
2010 წლის მონაცემებით, მოსახლეობა 4 098 ადამიანს შეადგენდა, მოსახლეობის სიმჭიდროვე 18.73 კმ²-ზე. ფართობი 218 792 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Bilokurakyne Raion

Bilokurakyne Raion was a raion (district) in Luhansk Oblast in eastern Ukraine. The administrative center of the district was the urban-type settlement of Bilokurakyne. The raion was abolished on 18 July 2020 as part of the administrative reform of Ukraine, which reduced the number of raions of Luhansk Oblast to eight, of which only four were controlled by the government. The last estimate of the raion population was
After the proclamation of the separatist Luhansk People's Republic on 27 April 2014 the province of Luhansk became a battlefield of the War in Donbass. Bilokurakyne Raion stayed under Ukrainian governmental control. The separatist referendum on 11 May on independence was not held in the Raion.
Demographics
As of the 2001 Ukrainian census:
Ethnicity
Ukrainians: 90.7%
Russians: 8.5%
Belarusians: 0.2%
References
Former raions of Luhansk Oblast
1923 establishments in the Soviet Union
Ukrainian raions abolished during the 2020 administrative reform
Tambo District, La Mar

Tambo District, La Mar
Tambo District is one of eight districts of the La Mar Province in Peru.
Geography
One of the highest peaks of the district is Rasuwillka at approximately . Other mountains are listed below:
Ethnic groups
The people in the district are mainly indigenous citizens of Quechua descent. Quechua is the language which the majority of the population (87.40%) learnt to speak in childhood, 12.36% of the residents started speaking using the Spanish language (2007 Peru Census).
References
ელ-იდვა

ელ-იდვა - ქალაქი ეგვიპტეში. ქალაქში მიედინება მდინარე ნილოსი. მაგჰაგჰა ელ-მინიას საგუბერნატოროს დასახლებული პუნქტია. ქალაქი მდებარეობს ელ-მინიას და ბანი-სუაფის ჩრდილოეთ საზღვართან.
ეგვიპტის ქალაქები
ელ-მინიის მუჰაფაზა
გიორგი ბოგველიშვილი

გიორგი ბოგველიშვილი (დ. 23 იანვარი, 1913, წინანდალი, თელავის რაიონი — გ. 2013) — ქართველი მწერალი, ჟურნალისტი და სოფლის მეურნეობის მუშაკი.
1934 წელს ჩაირიცხა თბილისის სახელმწიფო უნივერსიტეტის ფილოლოგიის ფაკულტეტზე, მაგრამ იმავე წელს გარიცხეს ილია ჭავჭავაძისა და მისი შემოქმედების ფილიპე მახარაძისეული შეფასების წინააღმდეგ გამოსვლის გამო. 1941 წლის 1 აპრილს გაიწვიეს სავალდებულო სამხედრო სამსახურში, მონაწილეობდა II მსოფლი ომში, ახალგაზრდა ოფიცერი ფრონტზე მეთაურობდა დაზგის მეტყვიამფრქვევეთა ასეულს. დაჯილდოებულია ორდენებითა და მედლებით, არის შვიდი სამეცნიერო წიგნის ავტორი.
ლიტერატურა
ნაცარაშვილი ო., კახეთის გამოჩენილი ადამიანები, თბ., 2001, გვ. 99
რესურსები ინტერნეტში
დაბადებული 23 იანვარი
დაბადებული 1913
გარდაცვლილი 2013
ქართველი მწერლები
ქართველი ჟურნალისტები
ესოჯეს წმინდა გიორგის ეკლესია

ესოჯეს წმინდა გიორგის ეკლესია — მდებარეობს დუშეთის მუნიციპალიტეტში, სოფელი ციხისძირიდან 2 კმ-ზე, მთაში, თარიღდება განვითარებული შუა საუკუნეებით. კომპლექსში შედის ეკლესია, კარიბჭე, სხვადასხვა დანიშნულების რამდენიმე ნაგებობა და გალავანი. ყველა ნაგებობა ნაშენია მოზრდილი ზომის ნატეხი ქვით.
ეკლესია დარბაზულია. დგას გალავნიანი ეზოს შუაგულში. ეკლესიას სამხრეთიდან გვიანდელი მინაშენი ეკვრის, რომელიც მასზე რამდენადმე მოკლეა. ეკლესიას შესასვლელი სმახრეთიდან, მინაშენიდან აქვს. მეორე კარი ამოშენებულია.
კარიბჭე ორსართულიანია გეგმით თითქმის კვადრატული. ჩართულია გალავნის აღმოსავლეთ კედელში. ძლიერ დაზიანებულია.
ეკლესიის დასავლეთით სხვადასხვა დანიშნულების ორი ნაგებობის ნაწილია შემორჩენილი. მესამე ნაგებობის ნანგრევები ეკლესიის სამხრეთ დასავლეთ კუთხესთანაა შემორჩენილი.
გალავანი გეგმით წრიულია. მის ჩრდილოეთ კედელში მოწყობილი ყოფილა ვიწრო შესასვლელი. მისგან მხოლოდ კვალია შემორჩენილი.
ლიტერატურა
დუშეთის მუნიციპალიტეტის ტაძრები
წმინდა გიორგის სახელობის ეკლესიები
ნოვოჩელატკანოვო

ნოვოჩელატკანოვო — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 59 ადამიანი. რაიონულ ცენტრ თოლბაზიდან დაშორებულია 26 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 12 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
აურგაზის რაიონის სოფლები
პეტრიკივკის რაიონი

პეტრიკივკის რაიონი — გაუქმებული რაიონი უკრაინაში, დნიპროპეტროვსკის ოლქში. მისი ფართობი 928 კმ² იყო. 2013 წლის აღწერის მონაცემებით რაიონის მოსახლეობა 25 715 ადამიანს შეადგენდა, ხოლო სიმჭიდროვე 28 კაცს კმ²-ზე. პეტრიკივკის რაიონის ადმინისტრაციული ცენტრი იყო ქალაქი პეტრიკივკა.
2020 წლის 17 ივლისს შეუერთდა ახლადშექმნილ დნიპროს რაიონს.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
დნიპროპეტროვსკის ოლქის გაუქმებული რაიონები
მანღითები

მანღითები — ბუხარის ხანთა დინასტია 1753-1920 წლებში. რომელმაც შეცვალა აშთარხანიდების დინასტია. პირველი ემირი იყო მუჰამად რაჰიმი (1753-1758 წწ.), ემირ მუზაფარის (1860-1885 წწ.) დროს, 1868 და 1873 წლების ხელშეკრულებებით, ბუხარის სახანომ სცნო რუსეთის პროტექტორატი. მანღითების დინასტია დაემხო 1920 წელს, როდესაც გამოცხადდა ბუხარის სახალხო საბჭოთა რესპუბლიკა.
ლიტერატურა
დინასტიები
ტაჯიკეთის ისტორია
უზბეკეთის ისტორია
ყაზახეთის ისტორია
Polyrhachis hookeri

Polyrhachis hookeri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
მთის ბელევალია

მთის ბელევალია — მრავალწლოვანი ბალახოვანი მცენარე სატაცურისებრთა ოჯახისა. ყვავილსაფარი მურა ლურჯია, ცისფერი ნაკვთებით. ყვავილსაფრის მილი ღია მურაა ან მწვანე ზოლებით. ნაკვთები მილზე სამჯერ მოკლეა. ყვავილის ყუნწები ყვავილობისას და მის შემდეგ პერიოდში რკალურად არის დახრილი. აქვს ლურჯი სამტვერეები და მრავალყვავილიანი ყვავილედი. ყვავის და ნაყოფმსხმოიარობს აპრილ-ივნისში. გავრცელებულია კავკასიის ეკორეგიონში (ენდემურია). გვხვდება აღმოსავლეთ საქართველოში. იზრდება დაბლობიდან სუბალპურ სარტყლამდე — სტეპებში, ტყისპირებში, ბუჩქნარებში, კლდეებზე.
სქოლიო
სატაცურისებრნი
სტანულოვცი

სტანულოვცი — სოფელი ჩრდილოეთ მაკედონიაში, სვეტი-ნიკოლეს თემში (ვარდარის რეგიონი). მდებარეობს ზღვის დონიდან 620 მეტრზე. 2002 წლის მონაცემებით, მოსახლეობა 2 ადამიანს შეადგენდა.
იხილეთ აგრეთვე
ვარდარის რეგიონი
სვეტი-ნიკოლეს თემი
სქოლიო
სვეტი-ნიკოლეს თემის სოფლები
თომა სლავი

თომა სლავი (დ. 760 — გ. 823) — ბიზანტიელი მოღვაწე, სამხედრო და საზღვაო ფლოტის მეთაური, ერთ-ერთი ყველაზე ხალხმრავალი აჯანყების (821–825) ლიდერი.
თომა წარმოშობით სლავი იყო (სხვა ვერსიით სკვითი ან სომეხი) და ღარიბთა წრეს მიეკუთვნებოდა. ჯერ კიდევ ლეონ V-ის დროს (813–820) იგი ტურმარხად, ანუ სამხედრო მეთაურად ითვლებოდა მცირე აზიის ერთ-ერთ თემში. მან დაყმევების პროცესში მყოფი გლეხების უკმაყოფილებით ისარგებლა, აჯანყების მეთაური გახდა და თავისი თავი იმპერატორად გამოაცხადა. უშედეგოდ ილაშქრა კონსტანტინოპოლში. მისი აჯანყება გამცემლობის და ბულგარელების დახმარების შედეგად ჩაახშეს. თომა სლავის მომხრეები კი ბრძოლას განაგრძობდნენ 825 წლამდე.
იხილეთ აგრეთვე
თომა სლავის აჯანყება
ლიტერატურა
ტივაძე გ., შუა საუკუნეების ისტორია, ტ. I, თბ., 1967 გვ. 161-162
ბიზანტიელები
დაბადებული 760
გარდაცვლილი 823
დავით ჯავახიშვილი

დავით ჯავახიშვილი
დავით გიორგის ძე ჯავახიშვილი (დ. 18 იანვარი, 1935, თბილისი — გ. 2007) — ქართველი გეოლოგი, მწერალი.
ბიოგრაფია
1957 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1977 წლიდან ტრესტ „საქნავთობგეოფიზიკის“ უფროსი გეოლოგია. პირველი მოთხრობა „ბაიდა“ და პირველი პროზაული კრებული „ფიქრები ბუზრის პირას“ 1961 წელს გამოაქვეყნა. ეკუთვნის კრებულები „კეთილი იმედის კონცხი“ (1967), „მოთხრობები“ (1970), „ჩემი ნადავლი“ (1972), საბავშვო წიგნები „ყინულის ბიჭუნა“ (1971), „ბიძია სევა“ (1973) და სხვა. ჯავახიშვილის ცალკეული მოთხრობები თარგმნილია რუსულ, ფრანგულ, გერმანულ, იაპონურ ენებზე.
ფილმოგრაფია
სცენარის ავტორი ფილმებისა
1974:„ ივანე კოტორაშვილის ამბავი“ ერლომ ახვლედიანთან ერთად რეჟ. ნოდარ მანაგაძე
1977: „ალავერდი“ (დოკუმენტური ფილმი) რეჟ. კონსტანტინე (კოტე) კერესელიძე
1977: „ამაღლება“ ერლომ ახვლედიანთან, ნოდარ მანაგაძესთან ერთად რეჟ. ნოდარ მანაგაძე
1981: „ცხელი ზაფხულის სამი დღე“ ერლომ ახვლედიანთან, მერაბ კოკოჩაშვილთან ერთად რეჟ. მერაბ კოკოჩაშვილი
1987: „ეი, მაესტრო!“ ერლომ ახვლედიანთან, ნოდარ მანაგაძესთან ერთად რეჟ. ნოდარ მანაგაძე
1991: „ნოე“ ერლომ ახვლედიანთან, ნოდარ მანაგაძესთან ერთად რეჟ. ნოდარ მანაგაძე
1994: „ნათლისღება“ ნოდარ მანაგაძესთან, სოსო რამიშვილთან ერთად რეჟ. ნოდარ მანაგაძე
1994: „ერთაწმინდა“ ერლომ ახვლედიანთან, ზურაბ თუთბერიძესთან ერთად რეჟ. ზურაბ თუთბერიძე
დამდგმელი მხატვარი ფილმებისა
1994: „ხელის მომკიდე“ რეჟ. ოთარ ტურაბელიძე
გადაღებულია ფილმებში
1987 : „ეი, მაესტრო!“ რეჟ. ნოდარ მანაგაძე
1987: „ხარება და გოგია“ (თავადი ანდრონიკაშვილი) რეჟ. გიორგი შენგელაია
1994: „ნათლისღება“ რეჟ. ნოდარ მანაგაძე
1994: „გზა ჩალაურისაკენ“ რეჟ. აკაკი შანშიაშვილი
ლიტერატურა
რესურსები ინტერნეტში
სქოლიო
დაბადებული 18 იანვარი
დაბადებული 1935
გარდაცვლილი 2007
ქართველი მწერლები
ქართველი სცენარისტები
ქართველი მხატვრები
ქართველი მსახიობები
დ
მხოლოდ თქვენი თვალებისათვის

მხოლოდ თქვენი თვალებისათვის (1981) — მეთორმეტე ფილმი ჯეიმზ ბონდის შესახებ და რიგით მეხუთე ფილმი ამ სერიალიდან, რომელშიც მონაწილეობა მიიღო როჯერ მურმა.
სიუჟეტის მიხედვით, იონურ ზღვაში იძირება საიდუმლო ბრიტანული გემი, რომელზეც იმყოფება საიდუმლო მოწყობილობა ატეკი. სუკს სურს მისი მითვისება. ბრიტანული მხარის დავალებით აკვალანგისტი ჰეივლოკი ცდილობს ჩაძირული გემის ზღვის ფსკერიდან ამოქაჩვას, მაგრამ მას და მის მეუღლეს კლავენ, პირდაპირ მათი ქალიშვილის, მელინას თვალწინ. ბონდს ევალება, გამოიძიოს ეს მკვლელობა. იგი მიდის საბერძნეთში, სადაც გაიცნობს მელინას, რომელსაც მშობლების სიკვდილის გამო შურისძიება სწადია.
ბონდი ხვდება ალპებში, შემდეგ - ისევე საბერძნეთში, სადაც ბერძენ კრისტატოსს გაიცნობს. ეს არწმუნებს ბონდს, რომ მკვლელობა კონტრაბანდისტმა კოლომბომ შეუკვეთა. მაგრამ კოლომბო აუხელს თვალს ბონდს და აღმოჩნდება, რომ თავად კრისტატოსია ნამდვილი დამნაშავე,
ბონდი და მელინა ამოიღებენ ზღვის ფსკერიდან "ატეკს", მაგრამ მას კრისტატოსი წაართმევს, რომელმაც სუკთან შეთანხმდა. იგი ცდილობს მათ მოკვლას, მაგრამ ბონდი და მელინა გადარჩებიან. ისინი დახმარებისათვის მიმართავენ კოლომბოს. მთის წვერზე აგებულ მონასტერში კრისტატოსი ელოდება გოგოლს, სუკის გენერალს, ამასობაში კი ბონდი დამხმარე ძალებთან ერთად თავს ესხმის მას. კოლომბო კლავს კრისტატოსს. ამ დროს მთაზე ეშვება გენერლის ვერტმფრენი. ბონდი არჩევანს აკეთებს - იგი თავად აგდებს მთიდან "ატეკს" და ანადგურებს მას. გოგოლი კმაყოფილია თუნდაც იმით, რომ მოწყობილობა არც ბრიტანელებს ერგო და ტოვებს იქაურობას.
ფილმი გამოვიდა 1981 წლის 24 (ბრიტანეთი) და 26 ივნისს (აშშ). მიუხედავად არაერთგვაროვანი კრიტიკული შეფასებისა, ფილმს წილად მნიშვნელოვანი წარმატება ხვდა და მის შემქმნელებს მოუტანა 196.3 მილიონი დოლარი.
მუსიკა
რესურსები ინტერნეტში
ოფიციალური საიტი
ჯეიმზ ბონდის ფილმები
ამერიკული ფილმები
ბრიტანული ფილმები
1981 წლის ფილმები
United Artists-ის ფილმები
ურუპემა

ურუპემა — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 350 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კამპუს-დი-ლაჟისის შემადგენლობაში.
2010 წლის მონაცემებით, მოსახლეობა 2 482 ადამიანს შეადგენდა, მოსახლეობის სიმჭიდროვე 7.09 კმ²-ზე. ფართობი 350 037 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
ნახშირა

ნახშირა, სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (შრომის თემი), აფხაზეთის მთისწინეთში. ზღვის დონიდან 450 მ, სოხუმიდან 21 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
შრომის თემის სოფლები (სოხუმის მუნიციპალიტეტი)
ბულგარეთის გაქრისტიანება

ბულგარეთის გაქრისტიანება — ბულგარეთში ქრისტიანობის გავრცელების პროცესი, რომელიც დაიწყო 864 წელს.
ბულგარეთის სახელმწიფო დაარსდა 618 წელს ბიზანტიის იმპერიის ჩრდილოეთ საზღვართან. სამეფოს მოსახლეობის ძირითადი ნაწილი იყვნენ ფეოდალიზმის პროცესში მყოფი მომთაბარე ბულგარელები და სლავები. საზოგადოების ინტეგრაციისათვის საჭირო იყო ახალი იდეოლოგია. ბულგარელების გაერთიანების ინიციატორი გახდა მთავარი ბორის I, რომელმაც გაქრისტიანების შემდეგ ბიზანტიის იმპერატორ მიხეილ III-ის პატივსაცემად მიიღო მეორე სახელი მიხეილი.
გაქრისტიანების უშუალო საბაბი გახდა 863 წლის შიმშილობა და ბულგარეთში ბიზანტიელი სარდლის ბარდას შეჭრა. თავდაპირველად მოინათლა ბულგარული ელიტა, რომელთა ნათლობა განახორციელა პატრიარქმა ფოტიოს I-მა. მომთაბარე არისტოკრატია ანტიქრისტიანულად განეწყო. მოაწყეს აჯანყება, თუმცა დამარცხდნენ. ბორის I-მა სიკვდილით დასაჯა ოჯახის 52 წევრი, მათ შორის თავისი შვილი. ბორის I ხელს უწყობდა კირილე და მეთოდეს მიერ სლავების განათლებას. ბულგარეთში საბოლოოდ დამკვიდრდა კირილური დამწერლობა, დაიწყო ეკლესიების მშენებლობა. ერთ-ერთი პირველი მნიშვნელოვანი წმინდანია კლიმენტ ოჰრიდელი.
რესურსები ინტერნეტში
Как болгарские ханы объединяли болгарский народ. Христианизация Болгарии
Крещение болгар. Болгарская патриаршеская церковь
ქრისტიანობის ისტორია
ბულგარეთის ისტორია
ჩენ შენისა და უ გუანის აჯანყება

ჩენ შენისა და უ გუანის აჯანყება — გლეხთა აჯანყება ჩინეთში ძვ. წ. 209-208 წლებში. დაიწყო ახლანდელი ანხოის პროვინციის ჩრდილოეთში ახალწვეულ გლეხთა რაზმმა ჩენ შენისა (მოჯამაგირე) და უ გუანის მეთაურობით. მალე აჯანყებულთა რაოდენობამ რამდენიმე ათეულ ათასს მიაღწია. აჯანყების მთავარი მამოძრავებელი ძალა იყო გლეხობა, მონაწილეობდნენ აგრეთვე ჯარისკაცები, ხელოსნები და, ზოგიერთი მონაცემებით, მონები. ძვ. წ. 208 წლის დასაწყისში აჯანყებულები მიადგნენ ცინის დედაქალაქ სიანიანს. აჯანყებულთა ხელში გადავიდა ანხოის ჩრდილოეთი და ცენტრალური ნაწილი, მთელი ხენანი, სამხრეთ შანსი და აღმოსავლეთ შენსი. აჯანყების ხელმძღვანელობაში თანდათან შეაღწიეს გაბატონებული კლასის ოპოზიციურმა ელემენტებმა, რომლებიც ცდილობდნენ სახალხო მოძრაობა გამოეყენებინათ ცინის დასამხობად და თავიანთი სამფლობელოებისა და უფლებების აღსადგენად. ძვ. წ. 208 წლის ზამთარში ჩენ შენი მოღალატურად მოკლეს. თებერვალში ცინის არმიამ აჯანყება ჩაახშო.
ლიტერატურა
ჩინეთის ისტორია
ცინი
არცახი

არცახი — ისტორიული პროვინცია, რომელიც შედიოდა დიდი სომხეთის შემადგენლობაში ძვ. წ. 189 წლიდან 387 წლამდე. ამის შემდეგ ის შედიოდა კავკასიის ალბანეთის შემადგენლობაში. VII საუკუნეში დაპყრობილ იქნა სასანიანთა იმპერიის მიერ. შემდეგ, არცახი იყო არაბების კონტროლის ქვეშ.
არცახის პროვინცია მდებარეობს თანამედროვე მთიანი ყარაბაღის ტერიტორიაზე და შედის მთიანი ყარაბაღის რესპუბლიკის შემადგენლობაში.
დიდი სომხეთის შემადგენლობაში ყოფნისას არცახი მოიცავდა 12 კანტონას. მისი ფართობი იყო 11,528 კმ², ხოლო პროვინციის ცენტრი იყო ხაჩენი. ესაზღვრებოდა აირარატის, სიუნიქის, ვასპურაკანის, უტიქისა და გუგარქის პროვინციებს.
იხილეთ აგრეთვე
სომხეთის ისტორიული რეგიონები
რესურსები ინტერნეტში
Articles and Photography on Artsakh (Nagorno-Karabakh) from UK Photojournalist Russell Pollard
სქოლიო
დიდი სომხეთი
სომხეთის ისტორია
დიდი სომხეთის ადმინისტრაციული დაყოფა
რევაზ ჯანაშია

რევაზ ჯანაშია (დ. 2 ოქტომბერი, 1943, დაბა ჩხოროწყუ — გ. 9 ნოემბერი, 2021) — ქართველი არქიტექტორი და მათემატიკოსი.
1966 წელს დაამთავრა თბილისის სახელმწიფო უნივერსიტეტის მათემატიკის ფაკულტეტი; 1973 წელს თბილისის სახელმწიფო სამხატვრო აკადემიის არქიტექტურის ფაკულტეტი.
1970-1976 წლებში მუშაობდა სსრკ პროფკავშირების ცენტრალური საბჭოს საპროექტო ინსტიტუტ „კურორტპროექტის“ საქართველოს ფილიალში; 1976-1985 წლებში საქართველოს ადგილობრივი მნიშვნელობის კურორტების სამმართველოს საპროექტო ორგანიზაციაში; 1985-1991 წლებში საეკლესიო ხუროთმოძღვრების ცენტრში; 1991 წლიდან არის საქართველოს საპატრიარქოს საეკლესიო ხუროთმოძღვრებისა და ხელოვნების საბჭოს წევრი; მისი ავტორობით აშენებული ობიექტებია: 500-ადგილიანი სანატორიუმები წყალტუბოსა (მ. ჩხენკელთან ერთად) და გუდაუთაში „ბომბორი“ (მ. ჩხენკელთან და კ. სარაჯიშვილთან ერთად), მძლეოსნობის სპორტული მანეჟი თბილისში (წერეთლის გამზირზე, მ. ჩხენკელთან და მ. ლიპარტელიანთან ერთად), წმ. აბო თბილელისა და ათთა ბერთა მონასტერი თბილისში, მეტეხის ხიდთან, წმ. ორმოც სებასტიელ მოწამეთა მონასტერი აბანოთუბანში. წმ. გიორგის ეკლესია თბილისის N31 ქარხანასთან, წმ. ცამეტ ასურელ მამათა ეკლესია დიდ დიღომში, წმ. ცხრა ყრმა კოლაელთა ეკლესია ვაზისუბანში, წმ. მეფე ვახტანგ გორგასლის ეკლესია ვარკეთილში, წმ. მეფე დავით აღმაშენებლის ეკლესია სამტრედიაში, წმ. იოანე ნათლისმცემლის საკათედრო ტაძრები ზესტაფონსა და სენაკში, წმ. მეფე დავით აღმაშენებლის საკათედრო ტაძარი ჩხოროწყუში, წმ. ანდრია პირველწოდებულის საკათედრო ტაძარი ხულოში, ღვთისმშობლის მიძინების ტაძრები აბაშაში, საკათედრო ტაძრები ბანძასა და დედოფლისწყაროში, წმ. ნინოს ტაძარი ზესტაფონში, წმ. ქართველ ათონელ მამათა ტაძარი მახათას მთაზე (ო. ნაფეტვარიძესთან ერთად), ღვთისმშობლის მირქმის მონასტერი ხობში, ამაღლების ტაძარი თბილისში, ამაღლების ქუჩაზე; წმ. სპირიდონ ტრიმიფუნტელისა და წმ. ნიკოლოზის ტაძრები კრწანისში, წმ. გიორგის ტაძარი ავჭალის ყოფილ კოლონიაში, ღვთისმშობლის ხარების ტაძარი შატილში; 1991-1998 წლებში მუშაობდა წმ. სამების საკათედრო ტაძრის პროექტზე.
ლიტერატურა
საქართველოს არქიტექტორთა და მშენებელთა ენციკლოპედია, თბ., 2017, გვ. 737-738
რესურსები ინტერნეტში
დაბადებული 2 ოქტომბერი
დაბადებული 1943
გარდაცვლილი 9 ნოემბერი
გარდაცვლილი 2021
ქართველი არქიტექტორები
ქართველი მათემატიკოსები
თბილისის სახელმწიფო უნივერსიტეტის კურსდამთავრებულები
თბილისის სახელმწიფო სამხატვრო აკადემიის კურსდამთავრებულები
ბენისალონი

ბენისალონი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ლოს-ფილაბრეს-ტაბერნასის კომარკის შემადგენლობაში. ფართობი — 32 კმ². მოსახლეობა — 262 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ბენისალონის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
პერიტო-მორენო

პერიტო-მორენო — მყინვარი სამხრეთ არგენტინაში, სანტა-კრუსის პროვინციაში, მდებარეობს პერიტო-მორენოს ეროვნულ პარკში. წარმოადგენს არგენტინის პატაგონიის ერთ-ერთ უმთავრეს ტურისტულ ღირსშესანიშნაობას.
მყინვარის ფართობია 250 კმ², სიგრძე 30 კმ. პერიტო-მორენო ერთ-ერთია ანდებში, არგენტინა-ჩილეს საზღვარზე მდებარე პატაგონიის მყინვარული მინდვრის 48 მყინვარიდან. ეს მყინვარული ველი მესამეა მსოფლიოში მტკნარი წყლის მარაგებს შორის.
პერიტო-მორენო პატაგონიის იმ სამ მყინვარს შორის შედის, რომელიც იზრდება. ზრდის მიზეზები დადგენილი არაა და გლაციოლოგებს შორის დავის საგანია.
პერიტო-მორენოს ენის სიგანე 5 კმ-ს აღწევს, საშუალო სიმაღლე ზღვის დონიდან 60 მ-ს. საშუალო სიღრმე 170 მ, ხოლო მაქსიმალური კი — 700 მ-ია. მისი გადაადგილების სიჩქარე შეადგენს 2 მეტრს დღეში (დაახლოებით 700 მ წელიწადში). მიუხედავად ამისა მისი მასის დანაკარგებიც დაახლოებით ამდენივეა, ამიტომ (მცირე გადახრების გათვალისწინების გარეშე) მყინვარის ენის სიგრძე ბოლო 90 წლის განმავლობაში არ შეცვლილა.
რესურსები ინტერნეტში
პერიტო-მორენო
ლოს-გლასეიერსის ეროვნული პარკი
ESA March/2004 Report
მყინვაროლოგია
Associated Press on the March 2006 breach
Santa Cruz Sub არგენტინის ტურიზმის სამდივნო
პერიტო-მორენოზე
სქოლიო
არგენტინის მყინვარები
თურღაი

თურღაი — მდინარე ყაზახეთში, კოსტანაისა და აქტობეს ოლქებში. სიგრძე 825 კმ, აუზის ფართობი 157 ათასი კმ². წარმოიქმნება მდინარეების ჟალდამისა და ყარათურღაის შეერთების შედეგად, ისინი სათავეს იღებენ ყაზახეთის წვრილგორაკების დასავლეთ ნაწილში. თურღაი ქვემოთში გაივლის თურღაის ხეობას და იკარგება შალყართენგიზის გაუდინარ ღრმულში. ძირითადად საზრდოობს თოვლის წყლით. ზაფხულში ქვემო დინებაში წყალი მლაშდება. იყინება ნოემბერში, ყინულძვრა აპრილში იცის.
სქოლიო
ყაზახეთის მდინარეები
კობა სუბელიანი

კობა სუბელიანი (დ. 3 ოქტომბერი, 1979, საჩხერე) — ქართველი პოლიტიკოსი და თეოლოგი. 2008-2012 წლებში საქართველოს იძულებით გადაადგილებულ პირთა, განსახლებისა და ლტოლვილთა მინისტრი.
ბიოგრაფია
კობა სუბელიანი დაიბადა 1978 წლის 3 ოქტომბერს. 1999 წელს დაამთავრა თბილისის სასულიერო სემინარია, 2004-ში — თბილისის სასულიერო აკადემია. 1998-2004 წლებში მუშაობდა საქართველოს საპატრიარქოს სხვადასხვა განყოფილებებში. 1994 წლიდან იყო საქართველოს კათოლიკოს პატრიარქის სტიქაროსანი. 2004 წლის ოქტომბრიდან 2005 წლის მაისამდე მუშაობდა სამეგრელო-ზემო სვანეთის მხარეში პრეზიდენტის რწმუნებულის ფონდის აღმასრულებელ დირექტორად.
2005 წლის მაისიდან 2005 წლის აგვისტომდე — პრეზიდენტის ადმინისტრაციის მატერიალურ-ტექნიკური უზრუნველყოფის სამსახურის უფროსად. 2005 წლის აგვისტოდან 2007 წლის ნოემბრამდე — თბილისის მერიის კეთილმოწყობის საქალაქო სამსახურის უფროსად. 2007 წლის ნოემბერიდან დაინიშნა საქართველოს ლტოლვილთა და განსახლების მინისტრად. 2008 წლის 7 ივნისიდან 14 ნოემბრამდე იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“ და იმავე წლის ნოემბრიდან დაბრუნდა საქართველოს ლტოლვილთა და განსახლების მინისტრის თანამდებობაზე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.
რესურსები ინტერნეტში
სქოლიო
დაბადებული 3 ოქტომბერი
დაბადებული 1979
ქართველი თეოლოგები
საქართველოს VII მოწვევის პარლამენტის წევრები
საქართველოს VIII მოწვევის პარლამენტის წევრები
საქართველოს იძულებით გადაადგილებულ პირთა, განსახლებისა და ლტოლვილთა მინისტრები
საჩხერეში დაბადებულები
თბილისის სასულიერო აკადემიის კურსდამთავრებულები
კობა